stanford-oval/wikipedia huggingface dataset:
תלמה ולואיז
ביקורת פמיניסטית

מבקרים רבים כתבו על התכנים הפמיניסטיים של הסרט. ב. רובי ריץ' היללה את הסרט כנותן תוקף לחוויותיהן של נשים, וקנת' טורן קרא לו "סרט מסע נאו-פמיניסטי". במאמרה "הבנות של תלמה ולואיז", טענה ג'סיקה אנבולד שהסרט "תוקף דפוסים קונבנציונליים של התנהגות זכרית סקסיסטית כלפי נקבות", וכן, שהסרט "חושף את הסטראוטיפים המסורתיים של היחסים בין גברים ונשים", בעוד הוא משכתב את תפקידי המגדר הטיפוסיים של הז'אנר של סרטי מסע.
ואולם המבקרת שילה בנסון כתבה ביקורת בלוס אנג'לס טיימס שבה התנגדה לאפיון הסרט כפמיניסטי, וטענה שההתעסקות בנקמה ובאלימות נוגדים ערכים פמיניסטיים.
ב-2011, במלאת 20 שנה לצאת הסרט לאקרנים, כתבה ריינה ליפשיץ שהסרט היה "אחרון סרטי הנשים הגדולים", וכן כי הסרט בישר את הישגי הנשים בשנת 1992 - כולל מועמדויות ופרסי אוסקר, בחירתן של מספר שיא של נשים לממשל האמריקאי, פרשת אניטה היל, ועוד - שבזכותם נהייתה שנה זו "שנת הנשים". היא טענה גם שז'אנר סרטי הנשים הוא בירידה מאז, וגם היום בקושי מצליחים לעבור את מבחן בקדל.
לקריאה נוספת

מריטה סטרקן, תרגום: איה ברויר, תלמה ולואיז, תל אביב: רסלינג, 2003
הערות שוליים

↑  Rich, B. Ruby (18 בפברואר 2003). "Two for the Road". The Advocate: 48–49. {{cite journal}}:  (עזרה)
↑  Dunne, Michael (2001). Intertextual Encounters in American Fiction, Film, and Popular Culture. Bowling Green State University Popular Press. p. 89. ISBN 0-87972-848-5.
↑  Enevold, Jessica (2004). "The Daughters of Thelma and Louise". Gender, Genre & Identity in Women's Travel Writing. New York. pp. 73–95. ISBN 0-8204-4905-9.
↑  Sturken, Marita (2000). Thelma and Louise. London: British Film Institute. p. 11. ISBN 0-85170-809-9.
↑  "'Thelma & Louise': The Last Great Film About Women" The Atlantic, August 31, 2011.
| פרס גלובוס הזהב לתסריט הטוב ביותר |
| --- | --- | --- |
| 1947‏-1954 | נס ברחוב 34 (1947) • החיפוש (1948) • קרב קרקע (1949) • הכל אודות חוה (1950) • ניצחון בוהק (1951) • חמש אצבעות (1952) • לילי (1953) • סברינה (1954) |  |
| 1965‏-1980 | דוקטור ז'יוואגו (1965) • אדם לכל עת (1966) • כחום הלילה (1967) • צ'ארלי (1968) • אן של אלף הימים (1969) • סיפור אהבה (1970) • בית חולים (1971) • הסנדק (1972) • מגרש השדים (1973) • צ'יינהטאון (1974) • קן הקוקייה (1975) • רשת שידור (1976) • דירה לשניים (1977) • אקספרס של חצות (1978) • קרמר נגד קרמר (1979) • התצורה התשיעית (1980) |  |
| 1981‏-2000 | האגם המוזהב (1981) • גנדי (1982) • תנאים של חיבה (1983) • אמדאוס (1984) • שושנת קהיר הסגולה (1985) • המיסיון (1986) • הקיסר האחרון (1987) • אהבה במלכוד (1988) • נולד בארבעה ביולי (1989) • רוקד עם זאבים (1990) • תלמה ולואיז (1991) • ניחוח אישה (1992) • רשימת שינדלר (1993) • ספרות זולה (1994) • על תבונה ורגישות (1995) • לארי פלינט: האיש והסקנדל (1996) • סיפורו של ויל האנטינג (1997) • שייקספיר מאוהב (1998) • אמריקן ביוטי (1999) • טראפיק (2000) |  |
| 2001-היום | נפלאות התבונה (2001) • אודות שמידט (2002) • אבודים בטוקיו (2003) • דרכים צדדיות (2004) • הר ברוקבק (2005) המלכה (2006) • ארץ קשוחה (2007) • נער החידות ממומביי (2008) • תלוי באוויר (2009) • הרשת החברתית (2010) • חצות בפריס (2011) • ג'אנגו ללא מעצורים (2012) • היא (2013) • בירדמן (2014) • סטיב ג'ובס (2015) • לה לה לנד (2016) • שלושה שלטים מחוץ לאבינג, מיזורי (2017) • הספר הירוק (2018) • היו זמנים בהוליווד (2019) • משפט השבעה משיקגו (2020) • בלפסט (2021) • רוחות אינישרין (2022) • אנטומיה של נפילה (2023) |  |
| סרטים בבימויו של רידלי סקוט |
| --- | --- | --- |
| שנות ה-70 של המאה ה-20 | הדואליסטים (1977) • הנוסע השמיני (1979) |  |
| שנות ה-80 של המאה ה-20 | בלייד ראנר (1982) • אגדה (1985) • זר שומר עלי (1987) • גשם שחור (1989) |  |
| שנות ה-90 של המאה ה-20 | תלמה ולואיז (1991) • 1492: מעבר לאופק (1992) • ים של חברים (1996) • ג'י איי ג'יין (1997) |  |
| העשור הראשון של המאה ה-21 | גלדיאטור (2000) • חניבעל (2001) • בלאק הוק דאון (2001) • אנשי המזימות (2003) • ממלכת גן עדן (2005) • שנה מופלאה (2006) • אמריקן גנגסטר (2007) • גוף השקרים (2008) |  |
| העשור השני של המאה ה-21 | רובין הוד (2010) • פרומתאוס (2012) • היועץ (2013) • אקסודוס: אלים ומלכים (2014) • להציל את מארק וואטני (2015) • הדו-קרב האחרון (2020) |  |
| העשור השלישי של המאה ה-21 | בית גוצ'י (2021) • נפוליאון (2023) |  |
| --- | --- |
בקרת זהויות :  NLI: 987007289701005171  BnF: cb16169587v (data)  CANTIC: a12009544  GND: 4618758-3  SUDOC: 123287553  VIAF: 209897234   WorldCat (עם VIAF): 209897234
Ettercap

| --- | --- |

 מפתח:  צוות הפיתוח Ettercap Dev
 מחזור חיים:  25 בינואר 2001 – הווה (23 שנים)
 גרסה אחרונה:  0.8.3.1 (1 באוגוסט 2020) 
 מערכת הפעלה:  חוצה פלטפורמות
 נכתבה בשפות:   C
 סוג רישיון:  הרישיון הציבורי הכללי של גנו
 קוד מקור:  https://github.com/Ettercap/ettercap 
 www.ettercap-project.org
 
אטרקאפ (באנגלית: Ettercap) הוא כלי לבדיקות אבטחה וביצוע התקפת אדם בתווך (Man In The Middle).
הכלי נכתב בשפת C, פותח על ידי צוות הפיתוח של Ettercap וזמין להורדה במערכות הפעלה: Linux,‏ Windows,‏ Mac OSX.
Ettercap הוא נדבך חשוב בביצוע בדיקות אבטחה ולו יכולות רבות כגון: לכידת סיסמאות, יירוט תעבורת רשת, ביצוע האזנות אקטיביות כנגד פרוטוקולים נפוצים ועוד.
לכלי יכולת עבודה במקביל מול רחרחני רשת אחרים כגון: Wireshark, ממשק משתמש גרפי וגרסה הפועלת דרך ממשק הפקודה.
מאפיינים

הכלי תומך בפרוטוקולים רבים ומציע 4 מצבי פעולה לניתוח רשת:
ניתוח מבוסס IP: חבילות המידע מסוננות לפי כתובות ה-IP של היעד והמקור.
ניתוח מבוסס MAC: חבילות המידע מסוננות לפי כתובות MAC.
ניתוח מבוסס ARP: שליחת הודעות ARP מזויפות (ARP Poisoning).
ניתוח מבוסס PublicARP: שליחת הודעות ARP מזויפות (ARP Poisoning) ממחשב הקורבן אל כל המחשבים האחרים.
בנוסף, מציע גם את התכונות הבאות:
זיהוי מערכת ההפעלה של הקורבן.
סריקת רשת פסיבית: אחזור מידע על המארחים ברשת המקומית, פורטים פתוחים, גרסאות של שירותים פעילים, סוג המארח (נתב, שרת או עמדה רגילה).
חטיפה של בקשות DNS.
חיפוש מחשבים פגיעים נוספים על אותה הרשת.
הפסקת תהליכים וחיבורים פעילים.
תמיכה בפרוטוקול HTTPS והסנפת נתונים בפרוטוקול נתונים מוצפן גם כאשר החיבור נעשה באמצעות פרוקסי.
הגדרת מסנן המחפש מחרוזת מסוימת (או רצף הקסדצימלי) בתצורת TCP או UDP ומחליף אותה עם מחרוזת / רצף מותאמים אישית.
ביצוע פעולות מרוחקות בעזרת פרוטוקול GRE: פרוטוקול מנהור שפותח על ידי Cisco Systems.
התקנת תוספים מותאמים אישית באמצעות Ettercap API.
הזרקת תווים אל חיבור קיים.
איסוף סיסמאות עבור: TELNET, FTP, POP, IMAP, rlogin, SSH1, ICQ, SMB, MySQL, HTTP, NNTP, X11, Napster, IRC, IMAP 4, BGP, SOCKS 5, RIP, VNC, LDAP, NFS, SNMP, Half-Life, Quake 3, MSN, YMSG.
תמיכה ב-SSH1 ויכולת הסנפה של שם משתמש וסיסמה.
מצב Daemon מפעיל את התוכנית ברקע ומבצע את הפעילויות הרצויות שצוינו מראש. תומך בתצורות ובפרוטוקולים הבאים: HTTP, HTTPS, ICQ, POP3, IMAP, SMB, Q3A Oracle, MySQL, SMTP.
ראו גם

רחרחן
Wireshark
התקפת אדם בתווך
סורק פגיעות
Scapy
תקרית גשר מרקו פולו

תקרית גשר מרקו פולו היא כינוי לקרב שאירע בין 7 ביולי ל-9 ביולי 1937 בין כוחות האימפריה היפנית לבין הצבא הלאומי המהפכני של הרפובליקה הסינית בסמוך לגשר מרקו פולו ליד בייג'ינג שבסין. הקרב סימן את תחילתה של מלחמת סין–יפן השנייה.
לגשר, העומד על אחת עשרה קשתות גרניט, יש חשיבות ארכיטקטונית רבה. קיסר סין קאנגשי הורה על שיפוצו. לרוב מסמלת התקרית את תחילת הפלישה היפנית לסין, ותקרית זו ביחד עם תקרית מוקדן נחשבות על ידי חלק מהסינים כאירועים של השפלה לאומית.
רקע > רקע

המתיחות בין האימפריה היפנית וסין גאתה החל בפלישה היפנית למנצ'וריה ב-1931 ונמשכה בהקמת מדינת הבובות מנצ'וקוו, עם פויי, הקיסר האחרון בשושלת צ'ינג, כשליטה. אף על פי שממשלת הקוומינטנג סירבה להכיר במנצ'וקוו, נחתם בין יפן וסין הסכם הפסקת אש ב-1931. אך בסוף 1932 פלש הצבא היפני הקיסרי למחוז ג'הול, וב-1933 סיפח אותו למנצ'וקוו.
לפי "הסכם הֶא-אוּמֶזוּ" שנחתם ב-9 ביוני 1935, הכריזה סין על נייטרליות מחוז חביי ומחוז צ'האר, למרות שהיו למעשה תחת שלטון יפני. מאוחר יותר באותה שנה הקימה יפן את המועצה האוטונומית של מזרח חביי, והפכה את האזורים האלה לאזור חיץ הנשלט על ידם. בראשית 1937 נשלטו כל האזורים שמצפון, מזרח ומערב לבייג'ינג על ידי יפן.
לפי פרוטוקול הבוקסרים, שנחתם בעקבות מרד הבוקסרים, העניקה סין למדינות עם נציגויות בבייג'ינג את הזכות להציב שומרים מטעמן בשתים עשרה נקודות מסוימות לאורך פסי הרכבת בין בייג'ינג לטיינג'ין, על מנת לאפשר תקשורת חופשית בין הבירה והנמל. בנספח להסכם זה הותר לכוחות אלה לערוך תמרונים צבאיים מבלי להודיע לנציגויות המדינות האחרות בסין.
ביולי 1937 מנו הכוחות היפנים באזור בייג'ינג 15,000-7,000 חיילים, בעיקר לאורך פסי הרכבת. מספר זה היה כפול פי כמה מונים מהכוחות שנפרסו על ידי מדינות אירופה, וחרג מהמוסכם בפרוטוקול.
גשר מרקו פולו, השוכן דרום-מערבית לבייג'ינג, היה צוואר הבקבוק של קו הרכבת בייג'ינג-ווהאן, שקישר בין הבירה לאזורים שבשליטת הקוומינטנג מדרום. לפני יולי 1937 דרש הצבא היפני את נסיגת כל הכוחות הסינים מהאזור, ואף ניסה לרכוש שטחים למטרת הקמת שדה תעופה. הסינים סירבו שכן השכילו להבין ששליטה יפנית על הגשר תבודד לחלוטין את בייג'ינג משטחי הקוומינטנג.
רקע > רקע ספציפי

ביולי 1937 החלו הכוחות היפנים לערוך תמרוני אימון בצדו המערבי של גשר מרקו פולו. התמרונים נערכו מדי לילה והממשלה הסינית ביקשה שהתראה מוקדמת תינתן לאוכלוסייה המקומית על מנת שלא תופרע, והיפנים הסכימו לכך. אך בליל 7 ביולי נערכו תמרונים ללא הודעה מוקדמת, וגרמו לבהלה בקרב האוכלוסייה המקומית והכוחות הסיניים באזור.
חיילים סינים, בחושבם שהחלה מתקפה עליהם, ירו מספר יריות רובה שהובילו לחילופי אש בערך בשעה 23:00. משאחד מהחיילים היפנים לא שב לעמדתו, חשב מפקד הגדוד מייג'ור קיונאו איצ'יקי שנפל בשבי הסינים ודיווח על התקרית למפקד הרגימנט, קולונל רנייה מוטגוצ'י. מוטגוצ'י התקשר למפקד הרגימנט הסיני ודרש ממנו רשות להיכנס לעיר הסמוכה ואנפינג ולחפש את החייל הנעדר.
בשעה 23:40 יצרה היחידה למודיעין צבאי של היפנים קשר עם גנרל דצ'ון צ'ין, יושב ראש המועצה הפוליטית של חביי-צ'האר, והעבירה לו את אותה הדרישה. תגובתו הייתה שלדעתו היפנים חיללו את הריבונות הסינית כשערכו תמרונים מבלי להודיע מראש וסירב לדרישה היפנית להיכנס לוואנפינג. עם זאת הסכים צ'ין להורות לחיילים הסינים שהיו מוצבים בעיר לחפש אחר החייל, בצירוף קצין יפני. התשובה השביעה את רצונם של היפנים, אך כשהתאספה משלחת החיפוש ניסתה יחידה יפנית לחדור לעיר אך נהדפה. שעתיים לאחר מכן הכריזו היפנים על אולטימטום. כאמצעי זהירות, ביקש צ'ין ממפקד הדיוויזיה ה-37, גנרל פנג ז'יאן, להציב את חייליו בכוננות.
התקרית

בסביבות השעה 04:00 בבוקר 8 ביולי הגיעה מהעיר הסמוכה פנגטאי תגבורת יפנית בדמות ארבע תותחי הרים ופלוגת מקלעים, והסינים גם החישו דיוויזיה נוספת לאזור. בסביבות 04:50 נכנסו שני חוקרים יפנים לוואנפינג, ברשות הסינים. למרות זאת, פתחו הכוחות היפנים באש על העיר בסביבות 05:00. כוחות רגלים יפניים, בסיוע כלי רכב משוריינים, תקפו את גשר מרקו פולו ואת גשר הרכבת שמדרום-מזרח לעיר.
קולונל ג'י שינגוון פיקד על הגנת העיר עם כמאה חיילים, עם פקודה להגן על הגשר בכל מחיר. לאחר שהסבו אבדות קשות לצד השני, הסתערו החיילים היפנים על הגשר וכבשו אותו עד שעת הצהריים, אך זמן קצר לאחר מכן הגיע התגבורת הסינית, והיפנים היו בנחיתות מספרית. בחסות הגשם והערפל שאפף את האזור בבוקר 9 ביולי, השתלטו הסינים על הגשר מחדש בשעה 06:00. בשלב זה החלו הצבא היפני וחברי שירות החוץ של יפן לשאת ולתת עם הממשלה הסינית הלאומית.
הסכם מילולי הושג עם גנרל צ'ין, לפיו הסינים יביעו את התנצלותם על התקרית; האחראים ייענשו; השליטה על ואנפינג תעבור למשטרה האזרחית של העיר; והבטחה לשליטה טובה יותר על הקומוניסטים באזור. אף על פי שההסכם נעשה בהסכמת שני הצדדים, המשיך מפקד חטיבת הרגלים, גנרל מסקאזו קוואבה, להפגיז את העיר בשל דחייתו את ההסכם. רק לאחר שלוש שעות השתכנע להפסיק את ההפגזה ולהסיג את כוחותיו.
תוצאות הקרב

אם הפסקת האש הייתה עומדת בעינה ושני הכוחות היו שבים לעמדותיהם המקוריות, הייתה תקרית גשר מרקו פולו הופכת להיתקלות חסרת חשיבות. אך מחצות 9 ביולי התגברה הפרת הפסקת האש משני הצדדים, והתגבורות שנשלחו הביאו את סדר גודל הכוחות לארבע דיוויזיות בצד הסיני ושלוש בצד היפני. תגובת הממשלה היפנית הייתה תקיפה וראש ממשלת יפן פומימרו קונואה הצהיר שניוד הכוחות היפנים יימשך, אף על פי שלמעשה כבר החלו הכוחות לסגת בערב 1 ביולי.
מאמצים להרגעת המצב עלו בתוהו, בעיקר בשל פעולותיהם של מפקדים בשטח ושל מיליטריסטים במטה הכללי של הצבא הקיסרי היפני. יחידות יפניות הפגיזו את ואנפינג פעם נוספת ב-20 ביולי וקרבות פרצו בעיר לאנגפאנג ב-25 ביולי. ב-27 ביולי פתח גנרל סונג במתקפה על הקווים היפנים, אך נהדף וכוחותיו נסוגו אל מעבר לנהר יונגדינג.
היפנים איפשרו לכוחותיו של סונג לסגת, ואז נעו על מנת להחזיר את השקט לאזור שבין בייג'יניג לטיינג'ין, אך נאסר עליהם לחצות את נהר יונגדינג. בשינוי מדיניות מוחלט פתחה ממשלת יפן במשא ומתן עם ממשלתו של צ'יאנג קאי שק בנאנג'ינג והצהירה שיפן רוצה שיתוף פעולה סיני, לא אדמה סינית. על אף המשא והמתן, נכשלו ההכנות לקראת השבת המצב לקדמותו, כשב-9 באוגוסט נורה קצין מהצי הקיסרי היפני בשאנגחאי, והדבר הוביל להצתת המלחמה.
השלכות

תקרית גשר מרקו פולו הייתה גורם ישיר לפרוץ מלחמת סין–יפן השנייה בשל המתיחות הגבוהה שיצרה התקרית, שהובילה לפרוץ קרב בייפינג-טיינג'ין ביולי ולקרב שנגחאי באוגוסט.
סביב התקרית ישנה מחלוקת בין ההיסטוריונים של התקופה, כשחלקם טוען שהתקרית הייתה תאונה בלתי מכוונת, בעוד שרבים אחרים מאמינים שהתקרית תוכננה על ידי הצבא היפני ותפקידה היה לספק סיבה לפלוש לסין.
החייל היפני הנעדר נמצא מאוחר יותר ללא פגע.
ראו גם

מלחמת סין–יפן השנייה
לקריאה נוספת

Dorn, Frank. The Sino-Japanese War, 1937–41: From Marco Polo Bridge to Pearl Harbor. MacMillan, 1974. ISBN 9780025322004.
Dryburgh, Marjorie. North China and Japanese Expansion 1933–1937: Regional Power and the National Interest. Routledge, 2000. ISBN 9780700712748.
הערות שוליים

↑  Judgement, עמ' 682.
| --- | --- |
בקרת זהויות :  NLI: 987007550868105171  GND: 4397365-6  LCCN: sh85081024  NDL: 00569655
28

ערך זה עוסק בשנת 28 לספירה. אם התכוונתם למספר 28, ראו .
שנת 28 היא השנה ה-28 במאה ה-1. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 28 ניתן לה בדיעבד.
כל התאריכים שלהלן הם לפי הלוח היוליאני.
ראו גם

ילידי 28‎
נפטרים ב-28‎
Don't Stop (אלבום של אנני)

Don't Stop (בעברית: אל תפסיק) הוא אלבום האולפן השני של הזמרת-יוצרת הנורווגית אנני. האלבום יצא לאור ב-19 באוקטובר 2009 על ידי חברת התקליטים סמולטאון סופרסאונד. מתוך האלבום יצאו ארבעה סינגלים: "I Know UR Girlfriend Hates Me",‏ "Anthonio",‏ "Songs Remind Me of You" ו-"My Love Is Better".
האלבום הגיע למקום ה-12 במצעד אלבומי הדאנס/אלקטרוני.
רקע והפקה

בחודש מאי 2008, חשף האתר Popjustice, את שמו של האלבום "Don't Stop" ואת רשימת הרצועות במקביל כינה את האלבום "יצירת מופת מודרנית שלמה". כעבור חודשים פורסם באתר פיצ'פורק רצועה אחרת המציגה רצועה בשם "Perfectly Honest", בעוד ששמה של "Misery" שונה ל-"I Can't Let Go".
רשימת רצועות

| Don't Stop> מס' | Don't Stop> שם | Don't Stop> משך | Don't Stop>  | Don't Stop>  | Don't Stop>  | Don't Stop>  | Don't Stop>  | Don't Stop>  | Don't Stop>  |
| --- | --- | --- | --- | --- | --- | --- | --- | --- | --- |
| 1. | Hey Annie  | 4:08 |  |  |  |  |  |  |  |
| 2. | My Love Is Better  | 3:19 |  |  |  |  |  |  |  |
| 3. | Bad Times  | 3:57 |  |  |  |  |  |  |  |
| 4. | Don't Stop  | 4:10 |  |  |  |  |  |  |  |
| 5. | I Don't Like Your Band  | 3:25 |  |  |  |  |  |  |  |
| 6. | Songs Remind Me of You  | 4:06 |  |  |  |  |  |  |  |
| 7. | Marie Cherie  | 5:15 |  |  |  |  |  |  |  |
| 8. | Take You Home  | 4:26 |  |  |  |  |  |  |  |
| 9. | The Breakfast Song  | 3:10 |  |  |  |  |  |  |  |
| 10. | Loco  | 3:13 |  |  |  |  |  |  |  |
| 11. | When the Night  | 3:31 |  |  |  |  |  |  |  |
| 12. | Heaven and Hell  | 3:23 |  |  |  |  |  |  |  |
| משך כולל: | משך כולל: | 46:02 |  |  |  |  |  |  |  |
| Don't Stop — מהדורת בונוס חנות האייטונס> מס' | Don't Stop — מהדורת בונוס חנות האייטונס> שם | Don't Stop — מהדורת בונוס חנות האייטונס> משך | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  | Don't Stop — מהדורת בונוס חנות האייטונס>  |
| --- | --- | --- | --- | --- | --- | --- | --- | --- | --- |
| 13. | My Love Is Better (Justin Robertson Remix)  | 6:29 |  |  |  |  |  |  |  |
| Don't Stop — מהדורה יפנית> מס' | Don't Stop — מהדורה יפנית> שם | Don't Stop — מהדורה יפנית> משך | Don't Stop — מהדורה יפנית>  | Don't Stop — מהדורה יפנית>  | Don't Stop — מהדורה יפנית>  | Don't Stop — מהדורה יפנית>  | Don't Stop — מהדורה יפנית>  | Don't Stop — מהדורה יפנית>  | Don't Stop — מהדורה יפנית>  |
| --- | --- | --- | --- | --- | --- | --- | --- | --- | --- |
| 13. | All Night  | 4:14 |  |  |  |  |  |  |  |
| 14. | I Know UR Girlfriend Hates Me  | 3:07 |  |  |  |  |  |  |  |
| 15. | Anthonio  | 3:12 |  |  |  |  |  |  |  |
| 16. | I Can't Let Go  | 3:42 |  |  |  |  |  |  |  |
| 17. | Sweet  | 2:52 |  |  |  |  |  |  |  |
| 18. | My Love Is Better (Emperor Machine Vocal Mix)  | 6:09 |  |  |  |  |  |  |  |
| 19. | My Love Is Better (Justin Robertson Remix)  | 6:29 |  |  |  |  |  |  |  |
| All Night EP — מהדורה מיוחדת דיסק בונוס> מס' | All Night EP — מהדורה מיוחדת דיסק בונוס> שם | All Night EP — מהדורה מיוחדת דיסק בונוס> משך | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  | All Night EP — מהדורה מיוחדת דיסק בונוס>  |
| --- | --- | --- | --- | --- | --- | --- | --- | --- | --- |
| 1. | All Night  | 4:14 |  |  |  |  |  |  |  |
| 2. | I Know UR Girlfriend Hates Me  | 3:07 |  |  |  |  |  |  |  |
| 3. | Anthonio  | 3:12 |  |  |  |  |  |  |  |
| 4. | I Can't Let Go  | 3:42 |  |  |  |  |  |  |  |
| 5. | Sweet  | 2:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2009)> מדינה |   ‏‏‏  מצעדים ודירוגים (2009)> מצעד |   ‏‏‏  מצעדים ודירוגים (2009)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הדאנס/אלקטרוני | 12 |
|  ארצות הברית | מצעד אלבומי ה-Heatseekers | 23 |
|  הממלכה המאוחדת | מצעד האלבומים הבריטי | 129 |
|  הממלכה המאוחדת | מצעד האלבומים העצמאיים | 15 |
|  נורווגיה | VG-lista | 25 |
היסטוריית יציאות לאור

| מדינה | תאריך יציאה | חברת תקליטים | מקור |
| --- | --- | --- | --- |
| הממלכה המאוחדת | 19 באוקטובר 2009 | טוטאלי • סמולטאון סופרסאונד |  |
| נורווגיה | 26 באוקטובר 2009 | טוטאלי • סמולטאון סופרסאונד |  |
| ארצות הברית | 17 בנובמבר 2009 | טוטאלי • סמולטאון סופרסאונד |  |
| יפן | 2 בדצמבר 2009 | פי-ויין |  |
הערות שוליים

1 2  Don't Stop, genius (באנגלית)
↑  Annie, Billboard
↑  "Annie: Dont Stop". HMV. אורכב מ-המקור ב-18 בספטמבר 2012. נבדק ב-14 בינואר 2010. {{cite web}}:  (עזרה)
↑  "Don't Stop (2CD) – Annie". CDON (בנורווגית). Norway. אורכב מ-המקור ב-3 בפברואר 2012. נבדק ב-14 בינואר 2010. {{cite web}}:  (עזרה)
↑  Don't Stop - Annie | Songs, Reviews, Credits | AllMusic (באנגלית), נבדק ב-2021-08-21
↑  ドント・ストップ, נבדק ב-2021-08-21
| --- | --- |
בקרת זהויות :  MusicBrainz release group: 90cdd2c3-c7d0-3e06-a9ef-b33eb0465d57
BPM (אלבום)

BPM (מעוצב באותיות קטנות: bpm; ראשי תיבות של Beats Per Minute, בעברית: פעימות בדקה) הוא אלבום האולפן השלישי של הזמר הפורטוגזי סלבדור סובראל. את האלבום הוציאה לאור ב-28 במאי 2021 חברת התקליטים וורנר מיוזיק גרופ ספרד. הוא הופק בידי המפיק הונצואלי לאו אלדריי. BPM אף הועמד בטקס פרס גראמי הלטיני בקטגוריית "האלבום הלטיני המהונדס בצורה הטובה ביותר".
סינגלים

"Sangue do meu sangue" יצא לאור ב-24 במרץ 2021 כסינגל המוביל מתוך BPM. הסינגל השני, "Paint the town", שנכתב בשפה האנגלית, יצא לאור ב-26 במאי אותה השנה, יומיים לפני פרסום האלבום המלא.
רשימת רצועות

| מס' | שם | משך |
| --- | --- | --- |
| 1. | mar de memórias  | 3:13 |
| 2. | fui ver meu amor (feat. Abe Rábade) - prelúdio  | 0:52 |
| 3. | fui ver meu amor  | 4:30 |
| 4. | se de mim precisarem  | 3:34 |
| 5. | that old waltz  | 4:47 |
| 6. | medo de estimação  | 3:54 |
| 7. | sangue do meu sangue  | 3:50 |
| 8. | paint the town  | 4:16 |
| 9. | páginas soltas  | 3:17 |
| 10. | canción vieja  | 2:30 |
| 11. | só eu sei  | 1:13 |
| 12. | sem voz  | 3:50 |
| 13. | aplauso dentro (feat. Margarida Campelo)  | 3:14 |
| 14. | bom vento  | 4:32 |
| משך כולל: | משך כולל: | 47:37 |
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |
| --- | --- | --- |
|  פורטוגל | מצעד האלבומים הפורטוגזי (AFP) | 1 |
הערות שוליים

↑  "Los 2021 Latin GRAMMYs: Complete Nominees List". GRAMMY.com (באנגלית). 2021-09-28. נבדק ב-2021-10-02.
↑  SALVADOR SOBRAL - BPM (ALBUM)
Eternal Devastation

Eternal Devastation הוא האלבום השני של להקת הת'ראש מטאל הגרמנית דסטרקשן. האלבום יצא לאור ביולי 1986, ונחשב לאבן דרך בהיסטוריה של המטאל.
רשימת שירים

| מס' | שם | משך |
| --- | --- | --- |
| 1. | Curse the Gods  | 6:02 |
| 2. | Confound Games  | 4:29 |
| 3. | Life Without Sense  | 6:24 |
| 4. | United by Hatred  | 5:04 |
| 5. | Eternal Ban  | 3:41 |
| 6. | Upcoming Devastation (אינסטרומנטלי)   | 4:06 |
| 7. | Confused Mind  | 6:06 |
| משך כולל: | משך כולל: | 34:55 |
מבצעים

שמיר - שירה, גיטרה בס
מייק - גיטרה
תומאס סנדמן - תופים
Don't Stop (שיר של מייגן די סטליון)

"Don't Stop" (בעברית: "אל תעצור") הוא סינגל שהוקלט על ידי הראפרית האמריקאית מייגן די סטליון בהשתתפות הראפר האמריקאי יאנג ת'אג. הוא יצא לאור ב-2 באוקטובר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל השני מתוך אלבום הבכורה של די סטליון, Good News.
רקע וכתיבה

שיתוף הפעולה נחשף לראשונה דרך עמוד האינסטגרם של חברת הקליטים 300 אנטרטיינמנט לאחר שפרסמו תמונה של שני האמנים יחד באולפן ההקלטות, שבוע לפני צאת השיר. ב-28 בספטמבר 2020, פרסמה די סטליון בעמוד האינסטגרם את עטיפת הסינגל ותאריך צאתו.
וידאו קליפ

הווידאו קליפ הנלווה שצולם לשיר בוים על ידי קולין טילי ופורסם בערוץ היוטיוב של די סטליון ב-2 באוקטובר 2020, בסמוך לצאת הסינגל עצמו.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ארצות הברית | בילבורד הוט 100 | 30 |  |
|  ארצות הברית | מצעד שירים R&B / היפ הופ | 14 |  |
|  ארצות הברית | מצעד שירים קצביים | 27 |  |
|  ניו זילנד | המצעד הניו זילנדי הרשמי | 28 |  |
|  קנדה | קנדה הוט 100 | 97 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 באוקטובר 2020 | הזרמת מוזיקה • הורדה דיגיטלית | 1501 • 300 |  |
| ארצות הברית | 6 באוקטובר 2020 | רדיו להיטים עכשוויים | 300 |  |
| ארצות הברית | 6 באוקטובר 2020 | רדיו קצבי עכשווי | 300 |  |
| ארצות הברית | 6 באוקטובר 2020 | רדיו אורבני עכשווי | 300 |  |